
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 2 


13 Ιανουάριου 1999 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού ατόμων στα οποία θα ανατεθεί η 
εκτέλεση έργου της Γενικής Γραμματείας Πληρο¬ 
φοριακών Συστημάτων (ΚΕ.Π.Υ.Ο.), με σύμβαση μί¬ 
σθωσης έργου σύμφωνα με τις διατάξεις των άρ¬ 
θρων 681 κ.ε. του Αστικού Κώδικα. 1 

Παράταση του χρόνου της Ανώνυμης Εταιρείας με την 
επωνυμία «ΑΘΗΝΑΪΚΗ ΧΑΡΤΟΠΟΙΙΑ Α.Ε.» στις δια¬ 
τάξεις του άρθρου 22 του Ν. 2503/1997 (ΦΕΚ Α107) 2 


Έγκριση της 75/1998 Πράξης ΔΣ/ΟΛΠ περί τροποποί¬ 
ησης συμπλήρωσης του Τιμολογίου Υδροδότησης 
στην κατά νόμο χερσαία και θαλάσσια περιοχή του 

ΟΛΠ. 3 

Παράταση χρόνου λειτουργίας της Δημοτικής Επιχεί¬ 
ρησης Αλυκών Τουρλίδας. 4 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 1002595/33/0001 (1) 

Καθορισμός αριθμού ατόμων στα οποία θα ανατεθεί η ε¬ 
κτέλεση έργου της Γενικής Γραμματείας Πληροφο¬ 
ριακών Συστημάτων (ΚΕ.Π.Υ.Ο.), με σύμβαση μίσθω¬ 
σης έργου σύμφωνα με τις διατάξεις των άρθρων 681 
κ.ε. του Αστικού Κώδικα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 6 του Ν. 2527/1997 «Τροποποίηση και 
συμπλήρωση διατάξεων του Ν. 2190/1994 και άλλες δια¬ 
τάξεις» (ΦΕΚ 206/Α78.10.1997). 

β) του άρθρου 27 του Ν. 2081/1992 (ΦΕΚ 154/Α'), με το 
οποίο προστέθηκε νέο άρθρο 29Α' στο Ν. 1558/1985, ό¬ 
πως το α' εδάφιο της παρ. 2 του προστεθέντος άρθρου α- 
ντικαταστάθηκε με τις διατάξεις του άρθρου 1 παρ. 2α 
του Ν. 2469/1997 (ΦΕΚ38/Α'). 
γ) του άρθρου 3 περ. γ του Ν. 2362/1995 (ΦΕΚ247/Α ). 
δ) των παραγράφων 15 και 27 του άρθρου 4 του Ν. 
2390/1996 (ΦΕΚ54/Α') και 


ε) των άρθρων 681 κ. επ. του Αστικού Κώδικα. 

2. Τις διατάξεις του Π.Δ. 284/1988 «Οργανισμός του Υ¬ 
πουργείου Οικονομικών» (ΦΕΚ 128 & 165 Α') όπως τροπο¬ 
ποιήθηκε και συμπληρώθηκε μεταγενέστερα. 

3. Την αριθμ. 737/1998 γνωμοδότηση της Ολομέλειας 
του Νομικού Συμβουλίου του Κράτους, που έγινε δεκτή 
ως προς τη γνώμη της πλειοψηφίας από τον Υφυπουργό 
Οικονομικών με την από 8.12.1998 επισημειωματική πρά¬ 


ξη- 

4. Την αριθμ. 283/24.12.1998 απόφαση της Επιτροπής 
του άρθρου 2 παρ. 1 της αριθμ. 55/1998 Π.Υ.Σ. (άρθρο 1 
παρ. 51 Ν. 2412/1996). 

5. Την αριθμ. 1057182/367/0015/16.5.1996 απόφαση 
του Υπουργού Οικονομικών «Απαλλαγή τήρησης βιβλίων 
.Δημόσιο & Ν.Π.Δ.Δ.» (ΦΕΚ 407/Β727.5.1996). 

6. Την επιτακτική ανάγκη ολοκλήρωσης του έργου «ΤΑ- 
ΧΙδ» που βρίσκεται στην φάση ένταξής του σε παραγωγι¬ 
κή λειτουργία και συνδέεται άμεσα με την εισαγωγή στοι¬ 
χείων σε ηλεκτρονικούς υπολογιστές (ϋειίΕΐ ΕπΐΓγ) των ε¬ 
φαρμογών της Α' και Β' φάσης και συγκεκριμένα των 
ακόλουθων δέκα επτά (17) υποσυστημάτων: 

ΑΦάση ΒΦάση 

1. Διαχείρηση Μητρώου 1. Φορολογία Εισοδήματος 

2. Φορολογία Κεφαλαίου 

3. Φορολογία Οχημάτων 

4. Λοιπές Φορολογίες 

5. Ανπκειμεν. Προσδιορισμός 
Αξίας Ακινήτων 

6. Διασταύρωση Στοιχείων 

7. Εικόνα Φορολογουμένων 

8. Έλεγχος Φορολογουμένων 
9 Επιθεώρηση και έλεγχος ΔΟΥ 
10. Ροή Εργασιών 

(σχετικό το αριθμ. πρωτ. 482/9.11.1998 έγγραφο της 
Γ ενικής Γ ραμματείας Πληροφοριακών Συστημάτων). 

7. Το γεγονός ότι από τις διατάξεις της απόφασης αυ¬ 
τής προκάλείται δαπάνη σε βάρος του Κρατικού Προϋπο¬ 
λογισμού, συνολικού ύψους εξακοσίων σαράντα, εκατομ¬ 
μυρίων δραχμών (640.000.000) περίπου για το χρονικό 
διάστημα του ενός (1) έτους που θα βαρύνει τις πιστώσεις 
του προϋπολογισμού εξόδων του Υπουργείου Οικονομι¬ 
κών κατά το οικονομικό έτος 1999 (Ειδικός Φορέας 23150, 
ΚΑΕ 0871) (σχετικό το αριθμ. πρωτ. 2082437/16.12.98) 
έγγραφο του Γ.Λ.Κ. 


2. Φ.Π.Α. 

3. Κ.Β.Σ. 

4. Έσοδα/Λογιστική 

5. Έξοδα/Λογισπκή 

6. Δικαστικό 

7. Ηλ/νικό Πρωτόκολλο 







III 

8. Την απόφαση αριθμ. ΔΙΔΚ/Φ. 1/20199/5.9.97 του 
Πρωθυπουργού και του ΥΠΕΣΔΔΑ «Ανάθεση αρμοδιοτή¬ 
των ΥΠΕΣΔΔΑ στους Υφ/ργούς Εσωτερικών Δημ. Διοίκη¬ 
σης και Αποκέντρωσης», αποφασίζουμε: 

1. Καθορίζουμε σε εκατόν εξήντα πέντε (165) τον αριθ¬ 
μό των φυσικών προσώπων, χειριστών διατρητικών μηχα¬ 
νών, δευτεροβάθμιας εκπαίδευσης (Δ.Ε.), στα οποία μπο¬ 
ρεί να ανατεθεί με σύμβαση μίσθωσης έργου, κατά τις 
διατάξεις των άρθρων 681 κ. επ. του Αστικού Κώδικα, η ε¬ 
κτέλεση του έργου της εισαγωγής στοιχείων από μηχα¬ 
νογραφικά παραστατικά που προετοιμάζονται (παραλα¬ 
βή, δεματοποίηση κ.λπ.) από τη Δ/νση Εισαγωγής και Ε¬ 
λέγχου Στοιχείων Η/Υ (Δ32) του ΚΕ.Π.Υ.Ο. σε 
μηχανογραφικά μέσα, καθώς της επαλήθευσης των στοι¬ 
χείων αυτών (θγίϊθγ η- νεπίγ), για τη δημιουργία των αρχεί¬ 
ων που αναφέρονται στην παράγραφο 6 του προοιμίου 
της παρούσας απόφασης. 

2. Για την ολική παράδοση του έργου απαιτείται χρονι¬ 
κό διάστημα ενός (1) έτους. Οι δε ανάδοχοι θα αναλαμ¬ 
βάνουν την εκτέλεση του έργου ως συνοφειλέτες εις ο¬ 
λόκληρον, κατά το άρθρο 481 κ. επ. του Αστικού Κώδικα. 
Παράταση του χρόνου παράδοσης του έργου επιτρέπε¬ 
ται χωρίς οποιαδήποτε αύξηση της αμοιβής των αναδο¬ 
χών. 

3. Τα φυσικά πρόσωπα στα οποία θα ανατεθεί η εκτέλε¬ 
ση του έργου πρέπει να κατέχουν: α) πτυχίο χειριστών 
διατρητικών μηχανών ή αντίστοιχο ή συναφές πτυχίο ενι¬ 
αίου πολυκλαδικού λυκείου ή τεχνικού - επαγγελματικού 
λυκείου ή τεχνικής επαγγελματικής σχολής δευτεροβάθ¬ 
μιας εκπαίδευσης ή σχολής μαθητείας του ΟΑΕΔ του Ν. 
1346/1983 (ΦΕΚ 46Α') ή άλλου ισότιμου τίτλου σχολικής 
μονάδας της ημεδαπής ή αλλοδαπής ή β) απολυτήριο τίτ¬ 
λο λυκείου ή εξαταξίου γυμνασίου ή ισότιμου σχολείου, α¬ 
νεξάρτητα από ειδικότητα, και σχετική εμπειρία δύο (2) 
τουλάχιστον ετών στο χειρισμό διατρητικών μηχανών. 

4. Οι ανάδοχοι θα αμείβονται με 0,25 δραχμές ανά δα- 
κτυλισμό, με βάση τον αριθμό των πραγματοποιούμενων 
κατά μήνα δακτυλισμών. Η αμοιβή θα καταβληθεί στους 
αναδόχους, σύμφωνα με τα οριζόμενα στις αριθμ. 
194902/22.11.1969 (ΦΕΚ 777/Β') και αριθμ. 2083062/ 
8402/0022/28.12.1994 (ΦΕΚ 971/Β ) αποφάσεις του Υ¬ 
πουργού Οικονομικών (άρθρο4παρ. 15 Ν. 2390/1996) και 
θα ανέλθει συνολικά στο ποσό των εξακοσίων σαράντα ε¬ 
κατομμυρίων (640.000.000 δρχ.). Οι ανάδοχοι εφόσον 
δεν έχουν την ιδιότητα του επιτηδευματία από άλλη αιτία, 
απαλλάσσονται από την υποχρέωση τήρησης βιβλίων και 
έκδοσης στοιχείων για τις αμοιβές που λαμβάνουν, για τις 
υπηρεσίες που παρέχουν με σύμβαση μίσθωσης έργου 
στο ΚΕ.Π.Υ.Ο. 

5. Τόπος εκτέλεσης του έργου ορίζεται το ΚΕ.Π.Υ.Ο. 
στις εγκαταστάσεις του οποίου είναι ελεύθεροι να εργα¬ 
στούν οι ανάδοχοι οποιοσδήποτε ώρες ή ημέρες επιθυ¬ 
μούν. 

6. Το προς ανάθεση έργο πρόκειται να εκτελεστοί μία 
φορά και η εκτέλεσή του δεν θα υπόκειται στις εντολές και 
στις οδηγίες του εργοδότη. Οι ανάδοχοι δεν υποχρεού- 
νται να τηρούν συγκεκριμένο ωράριο υπηρεσίας ή εργα¬ 
σίας, αλλά αναλαμβάνουν την υποχρέωση να περαιώ¬ 
σουν το έργο που τους ανατίθεται στο συγκεκριμένο χρο¬ 
νικό διάστημα του ενός (1) έτους. 

7. Ανανέωση ή παράταση των συμβάσεων μίσθωσης έρ¬ 
γου απαγορεύεται και είναι αυτοδικάιως άκυρη. 

8. Απασχόληση των αναδοχών σε έργα ή εργασίες ά¬ 


σχετες με εκείνες που περιγράφονται στην παρούσα α¬ 
πόφαση, όπως θα εξειδικευθούν στις προς κατάρτιση 
συμβάσεις μίσθωσης έργου, απαγορεύεται. 

9. Οι ανάδοχοι δε δικαιούνται δώρο Χριστουγέννων και 
Πάσχα, καθώς και άδεια και επίδομα άδειας, ενώ δεν υφί- 
σταται υποχρέωση του εργοδότη για ασφάλιση του ανα- 
δόχου σε φορέα κύριας ή επικουρικής ασφάλισης. 

10. Το προς ανάθεση έργο δεν ανάγεται στον κύκλο των 
συνήθων καθηκόντων των υπαλλήλων του ΚΕ.Π.Υ.Ο. κα¬ 
θόσον το νεοπαγές της λειτουργίας των συστημάτων, 
που αναφέρονται στην αριθμ. 6 παράγραφο του προοιμί¬ 
ου της παρούσας απόφασης, προϋποθέτει την εφάπαξ 
αρχειοθέτηση των σχετικών στοιχείων, έργο που εκ της 
φύσεώς του, της έκτασης και του σύντομου χρόνου εντός 
του οποίου πρέπει να ολοκληρωθεί αποτελεί έκτακτη υ¬ 
πηρεσιακή ανάγκη, διαφορετική από αυτές για την κάλυ¬ 
ψη των οποίων είναι συνεστημένο το ΚΕΠΥΟ, όπως λει¬ 
τουργεί υπό την παρούσα διαρθρωτική και οργανωτική 
δομή του, και για το λόγο αυτό δεν μπορεί να εκτελεστεί 
το προς ανάθεση έργο από τους υπαλλήλους που υπηρε¬ 
τούν στο ΚΕ.Π.Υ.Ο., όπως διαπιστώνεται από την Υπηρε¬ 
σία (σχετικό το αριθμ. πρωτ. 482/9.11.1998 έγγραφο της 
Γενικής Γραμματείας Πληροφοριακών Συστημάτων). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Ιανουάριου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. Δ/ΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΣΤΑΥΡΟΣ ΜΠΕΝΟΣ ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 3643 (2) 

Παράταση του χρόνου υπαγωγής της Ανώνυμης Εταιρεί¬ 
ας με την επωνυμία «ΑΘΗΝΑΪΚΗ ΧΑΡΤΟΠΟΙΙΑ Α.Ε.» 

στις διατάξεις του άρθρου 22 του Ν. 2503/1997 (ΦΕΚ 

Α107). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ 
ΚΑΙ ΑΝΑΠΤΥΞΗΣ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρου 15 (παρ. 5) και 22 (παρ. 2 στοιχ. γ) του Ν. 
1558/1985 «Κυβέρνηση και Κυβερνητικά όργανα» (Α' 
137). 

3. Του Π.Δ. 377/1996 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α 244). 

4. Του Ν. 2000/1991 για την αποκρατικοποίηση και α- 
πλούστευση των διαδικασιών εκκαθάρισης, όπως τροπο¬ 
ποιήθηκε με το Ν. 2065/1992, Ν. 2093/1992 και Ν. 
2166/1993. 

5. Του Ν. 1892/1990 για τον «εκσυγχρονισμό και την α¬ 
νάπτυξη και άλλες διατάξεις» (Α' 101). 

6. Του άρθρου 22 του Ν. 2503/1997 για διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις (Α107), ό¬ 
πως αυτό συμπληρώθηκε και ισχύει. 

7. Την από 15.1.1997 απόφαση της Διυπουργικής Επι¬ 
τροπής Αποκρατικοποίησης για την αποκρατικοποίηση 
της Ανώνυμης Εταιρείας με την επωνυμία «ΑΘΗΝΑΪΚΗ 
ΧΑΡΤΟΠΟΙΙΑ Α.Ε.», καθώς και την διαπιστωμένη οικονο- 


Ίττ 

μική αδυναμία πληρωμής των ληξιπροθέσμων οφειλών 
της εταιρείας. 

8. Την από 11.6.1997 απόφαση της Διυπουργικής Επι¬ 
τροπής Αποκρατικοποίησης (ΦΕΚ Β 510/20.6.1997) για 
την υπαγωγή της Ανώνυμης Εταιρείας με την επωνυμία 
«ΑΘΗΝΑΪΚΗ ΧΑΡΤΟΠΟΙΙΑ Α.Ε.» στις διατάξεις του άρ¬ 
θρου 22 του Ν. 2503/1997. 

9. Την από 25.5.1998 απόφαση της Διυπουργικής Επι¬ 
τροπής Αποκρατικοποίησης (ΦΕΚ Β 639/24.6.1998) για 
την παράταση του χρόνου υπαγωγής της Ανώνυμης Εται¬ 
ρείας με την επωνυμία «ΑΘΗΝΑΪΚΗ ΧΑΡΤΟΠΟΙΙΑ Α.Ε.» 
στις διατάξεις του άρθρου 22 του Ν. 2503/1997. 

10. Του άρθρου 27 του Ν. 2081/1992 (Α'154), με το ο¬ 
ποίο προστέθηκε άρθρο 29Α στον Ν. 1558/1985 και το γε¬ 
γονός ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

1. Παρατείνεται η διάρκεια υπαγωγής της Ανώνυμης Ε¬ 
ταιρείας με την επωνυμία «ΑΘΗΝΑΪΚΗ ΧΑΡΤΟΠΟΙΙΑ Α.Ε.» 
τις διατάξεις του άρθρου 22 του Ν. 2503/1997 (Α107) κα¬ 
τά έξι (6) ακόμα μήνες, σύμφωνα με τη διάταξη της παρ. 2 
του ίδιου άρθρου, όπως αυτή συμπληρώθηκε και ισχύει. 

2. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 17 Δεκεμβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΒΑΣΩ ΠΑΠΑΝΔΡΕΟΥ 
-Φ- 

Αριθ. 3422.1/06/98 (3) 

Έγκριση της 75/1998 Πράξης ΔΣ/ΟΛΠ περί Τροποίησης 
συμπλήρωσης του ΤιμολογίουΎδροδότησης στην κα¬ 
τά νόμο χερσαία και θαλάσσια περιοχή του ΟΛΠ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του ΑΝ 1559/1950 (ΦΕΚ 252Α') που κυρώθηκε με το 
Ν. 1630/51 (ΦΕΚ 8Α), όπως τροποποιήθηκε και συμπλη¬ 
ρώθηκε με τον Ν. 2323/1953 (ΦΕΚ 66Α'). 

β) Του άρθρου 6 του Ν. 1220/81 (ΦΕΚ296Α'). 

γ) Του άρθρου 36 παρ. 10του ΝΔ1 /1968 (ΦΕΚ 270Α'), ό¬ 
πως τροποποιήθηκε με το άρθρο 1 του ΒΔ 27/1969 (ΦΕΚ 
6Α'). 

δ) Του άρθρου 29Α' του Ν. 1558/85 (ΦΕΚ 137Α') «Κυ¬ 
βέρνηση και Κυβερνητικά Όργανα», όπως προσετέθη με 
το άρθρο 27 του Ν. 2081/1992 (ΕΦΚ 154Α) και τροποποι¬ 
ήθηκε με το άρθρο 1 παρ. 2α του Ν. 2469/97 (ΦΕΚ38Α'). 

2. Την αριθ. 75/30.3.98 Πράξη του ΔΣ/ΟΛΠ, καθώς και 
την αριθ. 797/16.3.98 Υπηρεσιακή εισήγηση της Δ/νσης 
Φορτ/σης του ΟΛΠ. 

3. Το αριθ. 10075/1070/21.4.98 έγγραφο του ΟΛΠ. 

4. Τα αριθ. 3422.1/3/98/15.5.98 και 3422.1/4/98/26.5.98 
Έγγραφα του ΥΕΝ/ΔΛΛΕ β'. 

5. Τα αριθ. 15131/1475/5.6.98 και 23890/2527/24.9.98 
Εγγραφα ΟΛΠ. 

6. Το αριθ. 17506/305/18.12.98 Έγγραφο του ΥΠΕΘΟ 
με το οποίο συμφωνεί με την προτεινόμενη τροποποίηση 
και συμπλήρωση του τιμολογίου υδροδότησης του ΟΛΠ. 

7. Το γεγονός ότι από τις διατάξεις της απόφασης αυ¬ 


τής δεν προκαλείται δαπάνη σε βάρος του Προϋπολογι¬ 
σμού του ΝΠΔΔτου ΟΛΠ, αποφασίζουμε: 

Εγκρίνουμε την αριθ. 75/30.3.98 Πράξη του ΔΣ/ΟΛΠ με 
την οποία τροποποιείται και συμπληρώνεται το Τιμολόγιο 
Υδροδότησης στην κατά νόμο χερσαία και θαλάσσια πε¬ 
ριοχή του ΟΛΠ ως εξής: 

α. Τα δικαιώματα που προβλέπονται από τις παραγρά¬ 
φους IV και V του Κεφ. Α' ανακαθορίζονται σε 950 δρχ./Μ 3 . 

β. Από τον τίτλο της παραγράφου V του Κεφ. Α' διαγρά¬ 
φεται η φράση «... ΚΑΙ ΣΤΟ ΚΥΛΙΚΕΙΟ ΚΕΝΤΡΙΚΩΝ ΓΡΑ¬ 
ΦΕΙΩΝ ΤΟΥ ΟΛΠ». 

γ. Το Κεφ. Έ «ΕΙΔΙΚΑΙ ΔΙΑΤΑΞΕΙΣ» συμπληρώνεται με 
την προσθήκη 4ης παραγράφου ως εξής: 

4. Για την παράνομη υδροδότηση πλοίων ή εγκαταστά¬ 
σεων στην λιμενική περιοχή του ΟΛΠ επιβάλλεται διοικη¬ 
τική κύρωση 500.000 δρχ. 

α. Στους ιδιοκτήτες των ιδιωτικών υδροφόρων σκαφών 
και βυτιοφόρων αυτοκινήτων πέραν των προβλεπομένων 
κυρώσεων απότο εδαφ. γ παρ. 16 του άρθρου 4 του Α.Ν. 
1559/50 όπως κυρώθηκε με το Ν. 1630/51 καιτοεδαφ. γ της 
παραγ. 3 του άρθρου 3 του «Ειδικού Κανονισμού Υδροδό¬ 
τησης πλοίων και εγκαταστάσεων ξηράς από τον ΟΛΠ». 

β. Στους ναυτικούς πράκτορες και πλοιοκτήτες που 
χρησιμοποιούν για την υδροδότηση των πλοίων του, που 
βρίσκονται στη λιμενική περιοχή του ΟΛΠ, ιδιωτικές υ¬ 
δροφόρους και ιδιωτικά βυτιοφόρα αυτοκίνητα. 

- Σε περίπτωση υποτροπής των παραβατών η σχετική 
διοικητική κύρωση διπλασιάζεται. 

- Η διαπίστωση της παράβασης γίνεται από οποιοδή- 
ποτε υπηρεσιακό όργανο του ΟΛΠ ή από οποιαδήποτε 
δημόσια αρχή του λιμένος και αναφέρεται στο Τμήμα Υ¬ 
δροδότησης της Δ/νσης Λιμενικών Εξυπηρετήσεων του 
ΟΛΠ, το οποίο επιμελείται της διοικητικής κύρωσης. 

Η παρούσα να δημοσιευθεί στην Εφημερίδα της Κυ- 
βερνήσεως και η ισχύς της να αρχίσει 10 ημέρες μετά α¬ 
πό την ημερομηνία της δημοσίευσής της. 

Πειραιάς, 31 Δεκεμβρίου 1998 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 28082 (4) 

Παράταση χρόνου λειτουργίας της Δημοτικής Επιχείρη¬ 
σης Αλυκών Τουρλίδας. 

Ο ΓΕΝΙΚΟΣ ΓΡΑΜ. ΠΕΡΙΦ. ΔΥΤΙΚΗΣ ΕΛΛΑΔΟΣ 

Έχοντας υπόψη: 

α) Την αριθ. 48401/6.11.1988 απόφαση του Υπουργού 
Εσωτερικών που δημοσιεύθηκε στο αριθ. 915/21.12.98 
τεύχος Β' φύλλο της Κυβέρνησης για τη σύσταση Δημοτι¬ 
κής Επιχείρησης Αλυκών Τουρλίδας Δήμου Μεσολογγί¬ 
ου. 

β) Την αριθ. 160/1998 απόφαση του Δημοτικού Συμβου¬ 
λίου Ι.Π. Μεσολογγίου «Περί παράτασης του χρόνου λει¬ 
τουργίας της Δημοτικής Επιχείρησης Αλυκών Τουρλίδας 
Μεσολογγίου για δέκα (10) έτη, ήτοι έως 21.12.2008». 

γ) Την συνταχθείσα οικονομοτεχνική μελέτη. 

δ) Τις διατάξεις του άρθρου 277 του ΠΔ/τος 410/1995 
(ΔΚΚ). 

ε) Την αριθ. 241/18.8.1998 απόφασή μας, αποφασίζου¬ 
με: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Παρατείνεται ο χρόνος λειτουργίας της Δημοτικής Ε¬ 
πιχείρησης Αλυκών Τουρλίδας Μεσολογγίου για δέκα 
(10) έτη, ήτοι έως 21.12.2008. 

2. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 


3. Η απόφασή μας αυτή να δημοσιευθεί στην Εφημερί¬ 
δα της Κυβερνήσεως. 

Μεσολόγγι, 21 Δεκεμβρίου 1998 
Ο Γεν. Γραμ. Περιφερείας 
ΚΩΣΤΑΣ ΠΑΠΑΔΗ ΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


